Mestská časť Košice – Staré Mesto, Hviezdoslavova č. 7, 040 34 Košice

N Á V R H

projektu 5. ročníka  „Oprášme korčule“
verejného korčuľovania pre občanov Starého Mesta a prázdninujúcu mládež

Určené: 		rokovaniu Miestneho zastupiteľstva MČ Košice – Staré Mesto
			dňa 22.9.2011

Predkladá:		Terézia Leškaničová,
			predsedníčka Komisie školstva, mládeže a športu

Spracoval: 		Bc. Jana Fáberová,
			tajomníčka Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice–Staré Mesto

schvaľuje
   
   projekt 5. ročníka  „Oprášme korčule“ verejného korčuľovania pre občanov 
   Starého Mesta a prázdninujúcu mládež

N Á V R H

projektu 5. ročníka  „Oprášme korčule“
verejného korčuľovania pre občanov Starého Mesta a prázdninujúcu mládež

1. Úvod:

	Po veľmi dobrých skúsenostiach z predošlých ročníkov a ešte priaznivejšej odozve zo strany cieľovej skupiny sa   Komisia školstva, mládeže a športu našej mestskej časti rozhodla opäť   zorganizovať pre občanov Starého Mesta a prázdninujúcu mládež verejné zimné korčuľovanie v rámci  5. ročníka  projektu: „Oprášme korčule“. 
           Je to výborný relax aj pre rodičov spojený s účelným využitím voľných prázdninových chvíľ počas vianočných prázdnin. Základným cieľom tohto projektu je umožniť členom staromestských rodín v tejto hektickej dobe preveriť si svoje bývalé dobré  znalosti korčuliarskej techniky a súčasne utužiť medziľudské rodinné vzťahy pri zdravom pohybe  v rámci  príťažlivého športu. 
V tomto projekte ponúkame možnosť zimného korčuľovania naším staromešťanom,  v štyroch dvojhodinových termínoch.  S uvedenými termínmi budú oboznámené príslušné školy aj staromestská verejnosť prostredníctvom výzvy v Staromestských listoch,  reklamného plagátu vyveseného na výlepných plochách a taktiež na webovej stránke: www.kosice-city.sk.
 Veríme, že aj  5 ročník nášho projektu nájde tú správnu odozvu v našich rodinách, a že v najkrajšom čase roku, počas vianočných sviatkov, využijú uvedenú ponúkanú možnosť rozvíjať svoje telesné i duševné zdravie

2. Názov projektu:
5. ročník projektu verejného zimného korčuľovania pre občanov Starého Mesta a prázdninujúcu mládež pod názvom: „Oprášme korčule“. 

3. Termíny, čas a miesto konania akcie: 
	Budú spresnené po dohode so správcom – prenajímateľom zimného štadióna začiatkom mesiaca december 2011. 

4. Účastníci:
	Vo všetkých termínoch  prázdninujúca mládež a ich rodičia max. do 200 účastníkov. Optimálna kapacita pre regulérne korčuľovanie  je na zimnom štadióne na Kavečianskej ceste cca do 200 účastníkov. 

5. Podmienky účasti:
	Zúčastnení staromešťania a prázdninujúca mládež musia mať trvalé bydlisko v mestskej časti Košice-Staré Mesto. Uvedenú skutočnosť preukážu organizátorom na základe občianskeho preukazu, príp. iného hodnoverného dokladu.  Účastníci sú povinní dostaviť sa v uvedených termínoch včas, pretože neskôr bude ZŠ z organizačných dôvodov uzavretý.  

6. Technicko-organizačné zabezpečenie:
	Komisia školstva, mládeže a športu pri MZ MČ Košice-Staré Mesto  pripraví pre účastníkov aj rôzne súťaže v spolupráci s HC Košice s.r.o.  Nerudova 12, 040 01  Košice, ktorý  metodicky a organizačne pomáha zabezpečovať uvedené podujatia. 

7. Financovanie rozpočtu:
	Z rozpočtu MČ, podprogram 6.2: Športové podujatia organizované Komisiou školstva, mládeže a športu s celkovým nákladom 3.000 €. Z uvedenej čiastky budú zakúpené vyššie uvedené ocenenia - drobné darčeky pre súťažiace deti, občerstvenie pre účastníkov a taktiež bude uhradený prenájom ľadovej plochy.
-	prenájom zimného štadióna – 2700 €
-	občerstvenie pre účastníkov ( džús, keks, čokoláda ) – max. 300 €.